
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 14ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 138/2024
Στην Λευκάδα σήμερα  στις 18 του μηνός Απριλίου  του έτους  2024,  ημέρα  Πέμπτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7727/12.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Κωνσταντινίδη Σεβαστή

	Σέρβος Κωνσταντίνος (αναπλ.)
	6

	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Λύγδας Σπυρίδων, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Καλό Χαράλαμπο, προσήλθε κατά την συζήτηση του 2ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 2ο Εκτός Ημερήσιας Διάταξης: Απόφαση Δ.Ε για έγκριση σχεδίου προγραμματικής σύμβασης μεταξύ Δήμου Λευκάδας και Δήμου Μεγανησίου για την «Παροχής υπηρεσιών από τον Δήμο ΛΕΥΚΑΔΑΣ προς το Δήμο Μεγανησίου για την αποδοχή και μεταφορά σύμμεικτων οικιακών απορριμμάτων στο ΣΜΑ β. ΛΕΥΚΑΔΑΣ και μεταφορά στο ΧΥΤΑ Παλαίρου»
Εισηγητής: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.

Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα για έγκριση σχεδίου προγραμματικής σύμβασης μεταξύ Δήμου Λευκάδας και Δήμου Μεγανησίου για την «Παροχής υπηρεσιών από τον Δήμο ΛΕΥΚΑΔΑΣ προς το Δήμο Μεγανησίου για την αποδοχή και μεταφορά σύμμεικτων οικιακών απορριμμάτων στο ΣΜΑ β. ΛΕΥΚΑΔΑΣ και μεταφορά στο ΧΥΤΑ Παλαίρου»
Η Δ.Ε. αφού έλαβε υπόψη της

· την εισήγηση του προέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για έγκριση σχεδίου προγραμματικής σύμβασης μεταξύ Δήμου Λευκάδας και Δήμου Μεγανησίου για την «Παροχής υπηρεσιών από τον Δήμο ΛΕΥΚΑΔΑΣ προς το Δήμο Μεγανησίου για την αποδοχή και μεταφορά σύμμεικτων οικιακών απορριμμάτων στο ΣΜΑ β. ΛΕΥΚΑΔΑΣ και μεταφορά στο ΧΥΤΑ Παλαίρου»
Στη συνέχεια, ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:
«Οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στις αρμοδιότητες των Δήμων στο τομέα του περιβάλλοντος κυρίαρχη θέση έχει η αποκομιδή και διαχείριση των αποβλήτων, της εδαφικής τους περιφέρειας.

Αντικείμενο του προς έγκριση σχεδίου προγραμματικής σύμβασης είναι η προγραμματική δέσμευση των Δήμων Λευκάδας και Μεγανησίου για την παροχή υπηρεσιών από τον Δήμο Λευκάδας προς το Δήμο Μεγανησίου σχετικά με την αποδοχή και μεταφορά των στερεών αποβλήτων του Δήμου Μεγανησίου, σύμφωνα με τις κείμενες διατάξεις και νόμους και με τις ΚΥΑ ΗΠ 29407/3508, ΦΕΚ 1572Β/16.12.02 «Μέτρα και όροι για την υγειονομική ταφή των αποβλήτων» και ΗΠ 50910/2727, ΦΕΚ 1909Β/22-12-2003 «Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης». Δηλαδή η αποδοχή στο ΣΜΑ ΛΕΥΚΑΔΑΣ και στη συνέχεια η μεταφορά των ΑΣΑ στο ΧΥΤΑ ΠΑΛΑΙΡΟΥ με τον εξοπλισμό που θα διαθέτει ο Δήμος Λευκάδας με δικές του δαπάνες, έναντι της αμοιβής που θα καταβάλλει ο ΔήμοςΜεγανησίου όπως καθορίζεται στο άρθρο 7 της υπο έγκρισης σύμβασης.

Η ισχύς της Προγραμματικής Σύμβασης αρχίζει από την ημερομηνία υπογραφής της έως και 31-12-2028, δύναται δε να παραταθεί, εφόσον η ανάγκη ολοκλήρωσης της το απαιτήσει.
Για λόγους ορθολογικής διαχείρισης των απορριμμάτων του Δήμου Μεγανησίου και για την διασφάλιση της προστασίας του περιβάλλοντος και της υγείας των πολιτών της περιοχής ευθύνης του Δήμου Μεγανησίου, και δεδομένης της μη επαρκούς στελέχωσης του Δήμου, της έλλειψης του απαιτούμενου υλικοτεχνικού εξοπλισμού και της αδυναμίας του Δήμου Μεγανησίου να καλύψει όλες τις ανάγκες, προτείνεται η σύναψη προγραμματικής σύμβασης με τον Δήμο Λευκάδας για την παροχή υποστηρικτικών δράσεων προς το Δήμο Μεγανησίου 

Εισηγούμαστε

1. την έγκριση του σχεδίου της  Προγραμματικής Σύμβασης.

2 την εξουσιοδότηση του Δημάρχου για την υπογραφή της σύμβασης και οποιοδήποτε έγγραφο απαιτηθεί
3. τον ορισμό των εκπροσώπων του Δήμου Λευκάδας για την Κοινή Επιτροπή  
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

1. την έγκριση του σχεδίου της  Προγραμματικής Σύμβασης, ως εξής:

ΣΧΕΔΙΟ ΠΡΟΓΡΑΜΜΑΤΙΚΗΣ  ΣΥΜΒΑΣΗΣ

μεταξύ

Δήμου Λευκάδας

και

Δήμου Μεγανησίου

για την υλοποίηση της υπηρεσίας

«Παροχής υπηρεσιών από τον Δήμο ΛΕΥΚΑΔΑΣ προς το Δήμο Μεγανησίου για την αποδοχή και μεταφορά σύμμεικτων οικιακών απορριμμάτων στο ΣΜΑ β. ΛΕΥΚΑΔΑΣ και μεταφορά στο ΧΥΤΑ Παλαίρου»

Λευκάδα, Απρίλιος 2024

Στην Λευκάδα, σήμερα την ………..……. του μηνός …………………………… του έτους 2024 οι παρακάτω φορείς καλούμενοι στο εξής “Συμβαλλόμενοι”:

1. 
Ο Δήμος Λευκάδας, που εδρεύει στην Λευκάδα, και συγκεκριμένα στην Αντ. Τζεβελέκη &Υποσμ. Αθ. Κατωπόδη, Τ.Κ. 31100, με ΑΦΜ 997916281 ΔΟΥ Λευκάδας  όπως εκπροσωπείται νόμιμα από τον Δήμαρχο Δρ Βεργίνη Ξενοφών και ο οποίος θα αποκαλείται στο εξής, χάριν συντομίας, ως «1ος Συμβαλλόμενος»,

2.
Ο Δήμος Μεγανησίου που εδρεύει στο Σπαρτοχώρι Μεγανησίου, Τ.Κ. 31084, με ΑΦΜ ……………ΔΟΥ ΛΕΥΚΑΔΑΣ όπως εκπροσωπείται νόμιμα από τον Δήμαρχο Γεράσιμο Κατωπόδη και ο οποίος θα αποκαλείται στο εξής, χάριν συντομίας «2ος Συμβαλλόμενος»
Έχοντας υπόψη:

1 Το άρθρο 100 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» περί προγραμματικών συμβάσεων.

2 Το άρθρο 225 του Ν. 3463/2006 «Κύρωση του Κώδικα Δήμων και Κοινοτήτων»

3 Το Ν.4674/2020 «Στρατηγική αναπτυξιακή προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις» (ΦΕΚ 53/τεύχος Α’/11-3-2020), όπως ισχύουν

4 Το Ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης-Εμβάθυνση της Δημοκρατίας - Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α., Πρόγραμμα «ΚΛΕΙΣΘΕΝΗΣ Ι» (ΦΕΚ 133/τεύχος Α'/19-7-2018), όπως ισχύουν.

5 Το Ν. 3861/2010 (Α' 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις», όπως τροποποιήθηκε και ισχύει.

6 Το Ν. 4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.

7 Το Ν. 4714/2020 (ΦΕΚ 148/τεύχος Α'/31-7-2020) «Ρύθμιση για τη σύναψη προγραμματικών συμβάσεων ΟΤΑ α' και β' βαθμού».

8 Την ΚΥΑ 50910/2727 (ΦΕΚ Β’ 1909/2003) Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης, 

9 Το άρθρο 30 του Ν. 3536/2007 περί Στέρεων Αποβλήτων, όπως τροποποιήθηκε με τον Ν. 3613/07,

10 Το άρθρο 15 του Ν. 3688/2008 περί θεμάτων διαχείρισης στερεών αποβλήτων,

11 Την από 16-8-2017 Προγραμματική σύμβαση, σύμφωνα  με την παράγραφο 4 του άρθρου 93 του Ν4685/2020 (ΦΕΚ 92, τεύχους Α’/7-5-2020) για την διαδημοτική συνεργασία συνδιαχείρισης στερεών αποβλήτων Δήμων ΛΕΥΚΑΔΑΣ, ΑΚΤΙΟΥ-ΒΟΝΙΤΣΑΣ ΚΑΙ ΜΕΓΑΝΗΣΙΟΥ.

12 Το άρθρο 93 παρ. του Νόμου 1567/2020 (ΦΕΚ 92/τεύχος Α’/7-5-2020)

13 Την με αρ……………………… απόφαση της Δημοτικής Επιτροπής του Δήμου Μεγανησίου

14 Την με αρ……………………… απόφαση της Δημοτικής Επιτροπής του Δήμου Λευκάδας

15 Την με αριθμ. ………………………. απόφαση του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιουνίου περί επικύρωσης της νομιμότητας της με αριθ. ………………… απόφαση της Δημοτικής  Επιτροπής του Δήμου Λευκάδας.

16 Την με αριθμ. ………………………. απόφαση του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιουνίου περί επικύρωσης της νομιμότητας της με αριθ. ………………… απόφαση της Δημοτικής  Επιτροπής του Δήμου Μεγανησίου.

συμφωνούν, συνομολογούν και συναποδέχονται τα ακόλουθα: 

ΑΡΘΡΟ 1

ΠΕΡΙΕΧΟΜΕΝΑ ΣΥΜΒΑΣΗΣ

Η παρούσα σύμβαση είναι προγραμματική και περιέχει:

1. Περιεχόμενα Σύμβασης

2. Προοίμιο 

3. Αντικείμενο της Προγραμματικής Σύμβασης

4. Σκοπός των παρεχόμενων υπηρεσιών

5. Οι υποχρεώσεις και τα δικαιώματα των Συμβαλλόμενων Μερών

6. Τρόπος εκτέλεσης του έργου

7. Προϋπολογισμός- πόροι 

8. Χρονική διάρκεια ισχύος της σύμβασης

9. Κοινή Επιτροπή Παρακολούθησης της Προγραμματικής Σύμβασης

10. Αντισυμβατική Συμπεριφορά-συνέπειες

11. Επίλυση Διαφορών

12. Τροποποίηση της Προγραμματικής Σύμβασης

13. Τελικές Διατάξεις

 Παράρτημα Ι

ΑΡΘΡΟ 2
ΠΡΟΟΙΜΙΟ

Οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στις αρμοδιότητες των Δήμων στο τομέα του περιβάλλοντος κυρίαρχη θέση έχει η αποκομιδή και διαχείριση των αποβλήτων, της εδαφικής τους περιφέρειας.

ΑΡΘΡΟ 3
ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ
Αντικείμενο της παρούσας σύμβασης είναι η προγραμματική δέσμευση των συμβαλλομένων μερών για την παροχή υπηρεσιών από τον 1ο Συμβαλλόμενο προς το 2ο Συμβαλλόμενο σχετικά με την αποδοχή και μεταφορά των στερεών αποβλήτων του 2ου Συμβαλλόμενου, σύμφωνα με τις κείμενες διατάξεις και νόμους και με τις ΚΥΑ ΗΠ 29407/3508, ΦΕΚ 1572Β/16.12.02 «Μέτρα και όροι για την υγειονομική ταφή των αποβλήτων» και ΗΠ 50910/2727, ΦΕΚ 1909Β/22-12-2003 «Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης»

ΑΡΘΡΟ 4
ΣΚΟΠΟΣ ΤΩΝ ΠΑΡΕΧΟΜΕΝΩΝ ΥΠΗΡΕΣΙΩΝ
Σκοπός της σύμβασης είναι η  αποδοχή στο ΣΜΑ ΛΕΥΚΑΔΑΣ και στη συνέχεια η μεταφορά των ΑΣΑ στο ΧΥΤΑ ΠΑΛΑΙΡΟΥ με τον εξοπλισμό που θα διαθέτει ο 1ος Συμβαλλόμενος με δικές του δαπάνες, έναντι της αμοιβής που συμφωνείται και καθορίζεται στο άρθρο 7 της παρούσας.

ΑΡΘΡΟ 5
ΟΙ ΥΠΟΧΡΕΩΣΕΙΣ ΚΑΙ ΤΑ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ ΜΕΡΩΝ
5.1. Υποχρεώσεις και Δικαιώματα του 1ου Συμβαλλόμενου:
Ο 1ος Συμβαλλόμενος αναλαμβάνει:

· Να διευκολύνει με κάθε νόμιμο τρόπο την εφαρμογή των υπηρεσιών που περιγράφονται στην παρούσα.

· Να παρέχει και να εκτελεί τις υπηρεσίες και εργασίες που αναλαμβάνει με την παρούσα σύμβαση, προσηκόντως και εμπροθέσμως, σε συνάρτηση με τον επιδιωκόμενο σκοπό και το αντικείμενο αυτής.

· Να διαθέτει το αναγκαίο προσωπικό με την απαιτούμενη εμπειρία και εξειδίκευση για την άρτια, αποτελεσματική και απρόσκοπτη εκτέλεση των προβλεπομένων στην παρούσα σύμβαση εργασιών.

· Να συνεργάζεται τακτικά και εκτάκτως – όταν απαιτείται- με τον Δήμο Μεγανησίου για κάθε ζήτημα που ανακύπτει και αφορά στην εύρυθμη και αποτελεσματική λειτουργία των δράσεων που αναλαμβάνονται με την παρούσα.

· Να λαμβάνει γνώση και να του παρέχεται κάθε απαραίτητη πληροφορία για την πορεία των υπηρεσιών που αποτελούν το αντικείμενο της παρούσας.

· Να διαθέτει, για το χρονικό διάστημα ισχύος της παρούσας σύμβασης, το προσωπικό, τον εξοπλισμό και να εκτελεί τις εργασίες και προμήθειες που αναφέρονται στο άρθρο 5 της παρούσας.

· Να συμμετέχει με δύο (2) εκπροσώπους στην επιτροπή παρακολούθησης και υλοποίησης του άρθρου 8 της παρούσας.

· Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 8 της παρούσας.

5.2. Υποχρεώσεις και Δικαιώματα του 2ου Συμβαλλόμενου
Ο 2ος Συμβαλλόμενος αναλαμβάνει:

1. Να μεριμνά για την έγκαιρη τακτοποίηση των υποχρεώσεών του έναντι της παρούσας προγραμματικής σύμβασης.

2. Να μεριμνά για την κάλυψη των οικονομικών υποχρεώσεων του  προς τον 1ο Συμβαλλόμενο, που απορρέουν από τα άρθρα 6 και 7 της παρούσας.

3. Να υποστηρίζει και να εποπτεύει την δραστηριότητά της στον τομέα, για την χρονική διάρκεια ισχύος της Σύμβασης, φροντίζοντας να είναι αποτελεσματική και να ανταποκρίνεται πλήρως και έγκαιρα στους ελέγχους που απαιτούνται.

4. Να τηρεί τις διατάξεις της εργατικής νομοθεσίας .

5. Να συνεργάζεται τακτικά και εκτάκτως – όταν απαιτείται- με το 1ο Συμβαλλόμενο για κάθε ζήτημα που ανακύπτει και αφορά στην εύρυθμη και αποτελεσματική λειτουργία των υπηρεσιών που αναλαμβάνονται με την παρούσα.

6. Να συμμετέχει με ένα (1) εκπρόσωπο στην επιτροπή παρακολούθησης και υλοποίησης του άρθρου 8 της παρούσας.

7. Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 8 της παρούσας.

8. Κάθε άλλη εργασία που δεν καταγράφεται στην παρούσα, αλλά αποτελεί ρητή υποχρέωση του 1ου Συμβαλλόμενου, να αποτελεί υποχρέως και του 2ου Συμβαλλόμενου.

ΑΡΘΡΟ 6
Τρόπος εκτέλεσης του έργου
Σύμφωνα με την παρ. 4 του άρθρου 100 του Ν. 3852/2010 « Για την εκτέλεση των προγραμματικών συμβάσεων και στο πλαίσιο των συμφωνούμενων δικαιωμάτων και υποχρεώσεων των συμβαλλόμενων οργανισμών και φορέων, επιτρέπεται η απασχόληση προσωπικού του ενός συμβαλλομένου στον άλλον, καθώς και η παραχώρηση της χρήσης ακινήτων, εγκαταστάσεων, μηχανημάτων και μέσων» και για την εκτέλεση της παρούσας προγραμματικής σύμβασης, ο 1ος Συμβαλλόμενος  διαθέτει προσωπικό, παραχωρεί τη χρήση ακινήτων, εγκαταστάσεων και μηχανημάτων και παρέχει τεχνική υποστήριξη για το χρονικό διάστημα ισχύος της παρούσας σύμβασης έναντι  ποσού 0,42 ευρώ ανά τονοχιλιόμετροως κατωτέρω:

6.1. Ο 1ος Συμβαλλόμενος  διαθέτει για απασχόληση προς επίτευξη των σκοπών της παρούσας προγραμματικής σύμβασης.

1. Ζύγιση και καταγραφή σε βάση δεδομένων των εισερχομένων φορτίων ανά κατηγορία (ηλεκτρονικά μέσω εγκατεστημένου συστήματος παρακολούθησης).

2. Έλεγχος και ενημέρωση των αρμοδίων της Υπηρεσίας, παίρνοντας τις κατάλληλες οδηγίες για την αποδοχή ή όχι υπόπτων φορτίων προς απόρριψη, φορτίων μη συμβατικών με τις διατάξεις της κείμενης νομοθεσίας

3. Ενημέρωση του προϊσταμένου για ότι έκτακτο περιέλθει στην αντίληψή του κατά τη διάρκεια της βάρδιας του.

4. Φροντίζει για την προστασία του χώρου από κάθε παρέμβαση τρίτων.

5. Απαγορεύει την είσοδο και παρουσία στο χώρο, αναρμόδιων προσώπων.

6. Παρεμβαίνει και απαγορεύει τυχόν εξαγωγή υλικών ή τροφίμων από τα απορρίμματα.

7. Ελέγχει ή συνεπικουρεί, τα εισερχόμενα οχήματα, τη νόμιμη είσοδό τους, την κάλυψη των φορτίων των ανοικτών οχημάτων καθώς και το είδος του φορτίου τους.

8. Συνοδεύει στο σημείο απόρριψης όλα τα αυτοκίνητα με φορτίο πιθανώς εμπορεύσιμο ή με οποιονδήποτε τρόπο χρησιμοποιήσιμο και βεβαιώνεται για την πλήρη καταστροφή του από το μηχάνημα της μονάδας

9. Πιστοποιεί την καταστροφή τροφίμων ή εμπορευμάτων και σε συνεργασία με τον προϊστάμενο εκδίδει τα σχετικά έγγραφα

10. Απαγορεύει την είσοδο σε οχήματα για τα οποία έχει εκδοθεί σχετική απαγορευτική εντολή της Υπηρεσίας.

11. Παρεμβαίνει σε οποιαδήποτε απόπειρα εξαγωγής υλικών από τη Μονάδα.

12. Το ίδιο παρεμβαίνει, όταν διαπιστώσει την παρουσία στο χώρο, αναρμόδιων προσώπων και ενεργεί για την απομάκρυνσή τους.

6.2
Ο 1ος συμβαλλόμενος εφαρμόζει το πρόγραμμα λειτουργίας του ΣΜΑ και θα το κοινοποιεί στο 2ο Συμβαλλόμενο. 

ΑΡΘΡΟ 7
ΠΡΟΫΠΟΛΟΓΙΣΜΟΣ – ΠΟΡΟΙ
1. Ο συνολικός προϋπολογισμός της εκτέλεσης των προβλεπόμενων στο άρθρο 6 και στο ΠΑΡΑΡΤΗΜΑ Ι της παρούσας Σύμβασης ανέρχεται στο ποσό των δεκαεπτά χιλιάδων εξακοσίων σαράντα ευρώ (17.640,00 €).
2. Ο προϋπολογισμός των επιμέρους εργασιών αποτυπώνεται στο ΠΑΡΑΡΤΗΜΑ Ι της παρούσας Σύμβασης, το οποίο αποτελεί αναπόσπαστο μέρος αυτής. Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης, εφόσον τροποποιηθούν όπως προβλέπεται τα χρηματοδοτικά στοιχεία του έργου.
3. Οι πόροι για την υλοποίηση της προγραμματικής Σύμβασης θα προέρχονται από ίδιους πόρους του 2ου Συμβαλλόμενου 
Το ανωτέρω ποσό θα εκταμιεύεται τμηματικά και αναλογικά της προόδου του φυσικού αντικειμένου ανά εξάμηνο, μετά την διαπίστωση της εκπλήρωσης των καθηκόντων του 1ου  Συμβαλλόμενου.

4. Η εκταμίευση του ως άνω ποσού θα γίνεται προς το 1ο συμβαλλόμενο με την προσκόμιση των νόμιμων δικαιολογητικών που θα λαμβάνει χώρα μετά την παραλαβή των παραδοτέων κάθε σταδίου από το Τμήμα Καθαριότητας, Ανακύκλωσης και Συντήρησης Πρασίνου της Διεύθυνσης Πολεοδομίας και Περιβάλλοντος του Δήμου Λευκάδας, όπως προβλέπεται στο Παράτημα Ι της παρούσας σύμβασης. 
5. Για κάθε πληρωμή θα ακολουθείται η εξής διαδικασία: 

· ToΤμήμα Καθαριότητας, Ανακύκλωσης και Συντήρησης Πρασίνου της Διεύθυνσης Πολεοδομίας και Περιβάλλοντος Υπηρεσιών του Δήμου Λευκάδας θα αποστέλλει βεβαίωση των παραδοτέων από τον 2ο Συμβαλλόμενο προς τον 1ο συμβαλλόμενο βάση των παραστατικών του εκάστοτε εξαμήνου.

· Ο 2ος συμβαλλόμενος ελέγχει τα παραδοτέα (αν ανταποκρίνονται πλήρως στις τεθείσες προδιαγραφές και απαιτήσεις και το χρονοδιάγραμμα της) συντάσσει σχετικό πρακτικό παραλαβής, καταρτίζει τον απαραίτητο φάκελο και τον διαβιβάζει στην οικονομική υπηρεσία του Δήμου Μεγανησίου για την ολοκλήρωση των διαδικασιών εξόφλησης της πληρωμής προς τον 1ο συμβαλλόμενο εντός 15 ημερών από την παραλαβή των ανωτέρω.

ΑΡΘΡΟ 8
ΧΡΟΝΙΚΗ ΔΙΑΡΚΕΙΑ ΙΣΧΥΟΣ ΤΗΣ ΣΥΜΒΑΣΗΣ
1. Το χρονοδιάγραμμα υλοποίησης του φυσικού αντικειμένου της παρούσας αφορά σε χρονικό διάστημα  από την υπογραφή της και έως την 31η Δεκεμβρίου 2028.
2. Το χρονοδιάγραμμα μπορεί να τροποποιείται με απόφαση της Κοινής Επιτροπής Παρακολούθησης ανάλογα με την πορεία του φυσικού αντικειμένου της Προγραμματικής Σύμβασης.
3. Με απόφαση της Κοινής Επιτροπής Παρακολούθησης της Σύμβασης μπορεί να δίδεται παράταση της σύμβασης το πολύ ίση με το 50% της αρχικώς προβλεπόμενης διάρκειας, ενώ για μεγαλύτερο χρονικό διάστημα με απόφαση των αρμοδίων οργάνων των μερών κατόπιν σχετικής εισήγησης της Κοινής Επιτροπής Παρακολούθησης.

4. Η διάρκεια ισχύος της παρούσας μπορεί να παραταθεί με απόφαση η οποία λαμβάνεται από τα συλλογικά όργανα των συμβαλλομένων μερών.

ΑΡΘΡΟ 9
ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ

Για την παρακολούθηση εκτέλεσης της παρούσας προγραμματικής σύμβασης σύμφωνα με τα οριζόμενα στην παρ. 2α του άρθρου 100 του ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», καλούμενο εν συνεχεία χάριν συντομίας Κ.Ε.Π., μετά από απόφαση των επιμέρους συλλογικών οργάνων, με έδρα τη Λευκάδα.

Η Κοινή Επιτροπή Παρακολούθησης αποτελείται από 3 μέλη με τους αναπληρωτές τους, εκπροσώπους των συμβαλλομένων μερών και ειδικότερα: 

· Δύο  (2) εκπροσώπους του 1ου Συμβαλλόμενου, με τους αναπληρωτές τους, ένας εκ των οποίων ορίζεται ως Πρόεδρος της Κ.Ε.Π.

· Ένα εκπρόσωπο του 2ου Συμβαλλόμενου με τον αναπληρωτή του

Τα μέλη της Επιτροπής των Συμβαλλομένων μερών ορίζονται με αποφάσεις των  αρμοδίων οργάνων των Δήμων και ανακοινώνονται προς τον έτερο συμβαλλόμενο με αντίστοιχο επίσημο έγγραφο του νόμιμου εκπροσώπου του Δήμου, το αργότερο εντός 20 ημερών από την υπογραφή της παρούσας προγραμματικής σύμβασης. 

Αντικείμενο της Κοινής Επιτροπής Παρακολούθησης είναι τα εξής: 

α. Η παρακολούθηση της τήρησης των όρων της προγραμματικής σύμβασης 

β. Η υποβοήθηση στην υλοποίηση του αντικειμένου της 

γ. Η τήρηση του χρονοδιαγράμματος 

δ. Η επίλυση κάθε διαφοράς μεταξύ των συμβαλλομένων μερών, σχετικής με την ερμηνεία των όρων ή την εφαρμογή της 

ε. Η απόφαση για τυχόν τροποποιήσεις του χρονοδιαγράμματος υλοποίησης των αντικειμένων της σύμβασης, ανάλογα με την πορεία της σύμβασης 

η. Η τυχόν έγκριση της παράτασης, με αιτιολογημένη και γραπτή απόφαση, της χρονικής διάρκειας της προγραμματικής Σύμβασης και σύμφωνα με τους όρους αυτής 

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες και λαμβάνονται με απόλυτη πλειοψηφία των μελών της. Οι λοιπές λεπτομέρειες για τη λειτουργία της Κοινής Επιτροπής Παρακολούθησης καθορίζονται με αποφάσεις της. 

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση των εργασιών, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη σύμβαση. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης.

Τα πρακτικά της Κοινής Επιτροπής Παρακολούθησης κοινοποιούνται σε όλα τα συμβαλλόμενα μέλη, αφού υπογραφούν. 

Τα συμβαλλόμενα μέρη διατηρούν το δικαίωμα αλλαγής του εκπροσώπου τους στην Επιτροπή. Στην περίπτωση αυτή οφείλουν έγκαιρα να γνωστοποιήσουν την αλλαγή αυτή εγγράφως στα λοιπά συμβαλλόμενα μέρη.

Η Κοινή Επιτροπή Παρακολούθησης συνεδριάζει στα γραφεία του Δήμου Λευκάδας 

Την γραμματειακή υποστήριξη της Επιτροπής, αναλαμβάνει ο 1ος Συμβαλλόμενος.
ΑΡΘΡΟ 10
Αντισυμβατική συμπεριφορά - συνέπειες
Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

Σε περίπτωση μη καταβολής δόσης από τον 2ο Συμβαλλόμενο όπως ορίζεται ανωτέρω, τούτη θα επιβαρύνεται με προσαύξηση 1% για κάθε μήνα καθυστέρησης που υπολογίζεται από την αμέσως επόμενη ημέρα από την λήξη της.

Σε περίπτωση υποτροπής και επαναλαμβανόμενης πλημμελούς εκτέλεσης των συμβατικών υποχρεώσεων, το αντισυμβαλλόμενο μέρος δύναται να καταγγείλει τη σύμβαση, κοινοποιώντας στο έτερο μέρος απόφαση του αρμοδίου Οργάνου.

Πριν την επιβολή ποινικών ρητρών ή την καταγγελία της σύμβασης πρέπει υποχρεωτικά να προηγηθεί πρόσκληση προ δέκα (10) τουλάχιστον ημερών προς το αντισυμβαλλόμενο μέρος για να εκφράσει τις απόψεις του, εγγράφως ή και προφορικώς κατά τη σχετική συνεδρίαση του αρμοδίου οργάνου.

ΑΡΘΡΟ 11
ΕΠΙΛΥΣΗ ΔΙΑΦΟΡΩΝ
Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια της Λευκάδας.

ΑΡΘΡΟ 12
Τροποποίηση της σύμβασης 

Για οποιαδήποτε τροποποίηση της σύμβασης απαιτείται σύμφωνη γνώμη και των δύο αντισυμβαλλομένων μερών και εφόσον αυτή προβλέπεται από την κείμενη νομοθεσία. Η τροποποίηση γίνεται εγγράφως με απόφαση των αρμοδίων οργάνων των δύο μερών

ΑΡΘΡΟ 13
Τελικές διατάξεις 

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση

Αναπόσπαστο μέρος της παρούσας σύμβασης, αποτελεί το Παράρτημα Ι.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώσθηκε η σύμβαση αυτή, υπογράφηκε σε τέσσερα (4) πρωτότυπα και κάθε μέρος έλαβε από δύο (2).

ΟΙ ΣΥΜΒΑΛΛΟΜΕΝΟΙ
ΓΙΑ ΤΟ ΔΗΜΟ ΛΕΥΚΑΔΑΣ
ΓΙΑ ΤΟ ΔΗΜΟ ΜΕΓΑΝΗΣΙΟΥ

Δρ Ξενοφών Βεργίνης

Γεράσιμος Κατωπόδης

Παράρτημα Ι

ΑΝΑΛΥΣΗ ΚΟΣΤΟΥΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ
Για το χρονικό διάστημα ισχύος της παρούσας προγραμματικής σύμβασης ο συνολικός προϋπολογισμός του Προγράμματος διαμορφώνεται ως εξής:

Ο Δήμος Μεγανησίου θα καταβάλλει στον Δήμο Λευκάδας το ποσό 0,42 ευρώ ανά τόνο ανά χιλιόμετρο και διοικητική υποστήριξη, σύμφωνα με τα άρθρα 6 και 7 της παρούσας, από τον προϋπολογισμό της.

Στον Πίνακα 1 παρουσιάζεται η ανάλυση του κόστους της σύμβασης βάσει των κατηγοριών υπηρεσιών:

	ΠΙΝΑΚΑΣ 1. ΑΝΑΛΥΣΗ ΚΟΣΤΟΥΣ ΑΝΑ ΚΑΤΗΓΟΡΙΑ ΥΠΗΡΕΣΙΩΝ

	Υπηρεσία
	Τιμή μονάδας ανά τόνο ανά χιλιό-μετρο
	Τόνοι
	Χιλιόμε-τρο
	Κόστος

	Α
	μεταφορά σύμμεικτων οικιακών απορριμμάτων στο ΣΜΑ β. ΛΕΥΚΑΔΑΣ και μεταφορά στο ΧΥΤΑ Παλαίρου
	0,42
	1200
	35
	17.640,00€

	ΣΥΝΟΛΑ
	0,42
	1.200
	35
	17.640,00€


2 την εξουσιοδότηση του Δημάρχου για την υπογραφή της σύμβασης και οποιοδήποτε έγγραφο απαιτηθεί.

Η απόφαση αυτή πήρε αύξοντα αριθμό: 138/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

